b'\n_START_ARTICLE_\nFlutter\n_START_PARAGRAPH_\nFlutter je mehanski pripomo\xc4\x8dek v obliki pipe za \xc4\x8di\xc5\xa1\xc4\x8denje dihalnih poti. Ob redni uporabi vpliva na ve\xc4\x8djo predihanost plju\xc4\x8d in omogo\xc4\x8da bolj\xc5\xa1e izka\xc5\xa1ljevanje. Hkrati zmanj\xc5\xa1a ob\xc4\x8dutek du\xc5\xa1enja (dispnee). Pripomo\xc4\x8dek je primeren za ljudi, ki imajo ob\xc4\x8dasne ali stalne te\xc5\xbeave z izka\xc5\xa1ljavanjem, te\xc5\xbeko izka\xc5\xa1ljujejo odve\xc4\x8dno sluz v dihalnih poteh in zlasti tistim, ki imajo kroni\xc4\x8dne plju\xc4\x8dne bolezni kot so: astma, cisti\xc4\x8dna fibroza, bronhitis, kroni\xc4\x8dna obstruktivna bolezen (KOPB).\n_START_SECTION_\nUporaba in delovanje\n_START_PARAGRAPH_\nFlutter ima posebno zasnovano obliko (oblika pipe). Ko dihalni del (ustnik) vstavimo v usta, pri\xc4\x8dnemo z enakomernim izdihom. Med izdihom zrak naleti na oviro; kovinsko kroglico, katere te\xc5\xbeo moramo premagati z izdihom. Z na\xc5\xa1im enakomernim dihanjem in uporom kovinske kroglice ustvarimo resonanco, ki se po na\xc5\xa1ih dihalnih poteh prena\xc5\xa1a v plju\xc4\x8da. Med stalnim enakomernim izdihavanjem se po\xc4\x8dasi odstranjuje sluz, ki je pritrjena na stenah dihalnih poti.'